Μπάρι Μπράουν (ηθοποιός)

Ο **Ντόναλντ Μπάρι Μπράουν** (19 Απριλίου 1951 – 25 Ιουνίου 1978)  ήταν Αμερικανός συγγραφέας, θεατρικός συγγραφέας και ηθοποιός ο οποίος εμφανίστηκε στο θέατρο και σε τηλεοπτικά δράματα και ταινίες μεγάλου μήκους, κυρίως στον ρόλο του Φρέντερικ Γουίντερμπορν στο *[[Daisy Miller (ταινία)|Daisy Miller]]* (1974) του Πίτερ Μπογκντάνοβιτς, διασκευασμένη από την κλασική νουβέλα του 1878 από τον Χένρι Τζέιμς. Ο Μπογκντάνοβιτς επαίνεσε τη συμβολή του Μπράουν στην ταινία, περιγράφοντάς τον ως «τον μόνο Αμερικανό ηθοποιό ο οποίος μπορείτε να πιστέψετε ότι διάβασε ποτέ ένα βιβλίο».

## Πρώιμη ζωή
Γεννημένος ως Ντόναλντ Μπάρι Μπράουν στο Σαν Χοσέ της Καλιφόρνια, ήταν το μεγαλύτερο παιδί του Ντόναλντ Μπέρναρντ Μπράουν και της Βίβιαν Μπράουν (το γένος Αγκρίλο). Αδελφή του ήταν η ηθοποιός Μέριλιν Μπράουν, που αυτοκτόνησε το 1998 σε ηλικία 45 ετών. Αδελφός του είναι ο μυθιστοριογράφος Τζέιμς Μπράουν (*Final Performance*, *Hot Wire*), που χάραξε ένα προσωπικό πορτρέτο της δυσλειτουργικής οικογένειάς τους στην αναγνωρισμένη αυτοβιογραφία του με τίτλο, *The Los Angeles Diaries*, το οποίο εκδόθηκε από την HarperCollins το 2003. 

## Καριέρα
Ο Μπράουν ξεκίνησε την καριέρα του ως ηθοποιός όταν ήταν παιδί, στην ηλικία των πέντε ετών και συμμετείχε σε πολλές τηλεοπτικές και ζωντανές παραστάσεις. Εμφανίστηκε με τον Βαν Τζόνσον σε μια θεατρική παραγωγή του *[[The Music Man]]* στην ηλικία των δέκα ετών.

Ο Μπράουν ήταν 19 ετών όταν έκανε την πρώτη του μεγάλη εμφάνιση στην οθόνη στο *[[Στα Σύνορα του Μίσους]]* (1970), ακολουθούμενο από το *[[Η Μεγάλη Ληστεία της Μινεσότα]]* (1972) και τον πρώτο του μεγάλο ρόλο ως Ντρου Ντίξον, που απέφυγε την στρατολόγηση στον Αμερικανικό Εμφύλιο Πόλεμο, στην ταινία του Ρόμπερτ Μπέντον, *[[Σκληρή Συμμορία (ταινία, 1972)|Σκληρή Συμμορία]]* (1972), η οποία απέσπασε θερμές κριτικές, συμπρωταγωνιστώντας με τον Τζεφ Μπρίτζες. Η δημοσιότητα και η προώθηση αυτής της ταινίας κορυφώθηκαν με ένα άρθρο στο *[[Esquire (περιοδικό)|Esquire]]* το οποίο σύστησε στους κινηματογραφόφιλους τον «εκκεντρικό, μελαγχολικό Μπράουν» σε έγχρωμες φωτογραφίες του Κρις φον Βάνγκενχαϊμ, μαζί με μια αναφορά στη συλλογή νεκρολογιών του Μπράουν η οποία επικεντρώνεται σε λιγότερο γνωστές και ξεχασμένες προσωπικότητες του Χόλιγουντ. 

Αφού έπαιξε μαζί με την Σίμπιλ Σέπερντ στο *[[Daisy Miller (ταινία)|Daisy Miller]]*, ο Μπράουν επικεντρώθηκε στην τηλεόραση καθ' όλη τη διάρκεια της δεκαετίας του 1970, συμπεριλαμβανομένης της τηλεοπτικής ταινίας *[[The Disappearance of Aimee]]* (1976), για την ευαγγελίστρια Έιμι Σεμπλ ΜακΦέρσον, και σε πολλά τηλεοπτικά επεισόδια. Οι τελευταίες του ταινίες ήταν το αστυνομικό δράμα *Ο Δολοφόνος Ήρθε απ'τον Ουρανό* (1974) και το *[[Πιράνχα, τα Σαρκοφάγα (ταινία, 1978)|Πιράνχα, τα Σαρκοφάγα]]* (1978) του Τζο Ντάντε.

Ως αυθεντία στους ηθοποιούς και την ιστορία του κινηματογράφου, ο Μπράουν συνέβαλε στην συγγραφή του βιβλίου *Scream Queens: Heroines of the Horrors* των Κάλβιν Μπεκ και Μπομπ Στιούαρτ. Το βιβλίο, το οποίο εκδόθηκε από την Macmillan το 1978, περιλαμβάνει εικονογραφημένα βιογραφικά προφίλ 29 ηθοποιών και σκηνοθετών ταινιών φαντασίας. Ο Μπράουν έκανε μια παρόμοια έρευνα, το αδημοσίευτο *Unsung Heroes of the Horrors*, καλύπτοντας τις ζωές ορισμένων λιγότερο γνωστών ταλέντων του Χόλιγουντ, ενώ συνέβαλε επιπλέον σε διάφορα περιοδικά, όπως τα *Films in Review* και *[[Castle of Frankenstein]]*. Το βιβλίο *Who Was Who on Screen* Τρίτη Έκδοση, από την Έβελιν Μακ Τρουέτ, αφιερώθηκε στον Μπράουν, στον οποίο εκείνη πίστωσε την παροχή δεδομένων για την προηγούμενη έκδοση.

## Προσωπική ζωή και θάνατος
Ο γάμος του Μπράουν με την Τζένι Βλάχος στις 4 Μαρτίου 1972 τελείωσε μετά από διαζύγιο τον Μάιο του 1972. Στις 27 Ιουνίου 1978, ο Μπράουν αυτοπυροβολήθηκε στο σπίτι του στο Λος Άντζελες της Καλιφόρνια. Αποτεφρώθηκε και η τέφρα του σκορπίστηκε στον ποταμό Τσέτκο.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης